Legal Document

Category: 268

Text:
15. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 265 της 4/16 Ιουλ. 1984 (ΦΕΚ Α΄ 102) Ίδρυση Υπολιμεναρχείου στην Κάρπαθο, καθορισμός της περιφέρειας δικαιοδοσίας του και τροποποίηση της περιφέρειας δικαιοδοσίας του Κεντρικού Λιμεναρχείου Ρόδου. Έχοντας υπόψη: 1.Τη διάταξη του άρθρ. 13 παρ. 1 του Νόμ. 672/1977 «περί τροποποιήσεως και συμπληρώσεως του Ν.Δ. 530/1970 «περί Λιμενοφυλάκων» και ετέρων τινών διατάξεων» (ΦΕΚ 235 Α΄/77). 2.Τη διάταξη του άρθρ. 14 παρ. 9 του από 27 Μαΐου 1927 Ν.Δ/τος «περί Διοικήσεως του Εμπορικού Ναυτικού» (ΦΕΚ 104 Α΄). 3.Τη με αριθ. 11068/15/84/25.5.84 πρόταση του Αρχηγού του Λιμενικού Σώματος «προαγωγή του Λιμενικού Σταθμού Καρπάθου σε Υπολιμεναρχείο». 4.Τη με αριθ. 340/21.6.1984 γνωμοδότηση του Συμβουλίου της επικρατείας, μετά από πρόταση του Υπουργού Εμπορικής Ναυτιλίας, αποφασίζουμε: Άρθρ.1.-Ιδρύεται στην Κάρπαθο Υπολιμεναρχείο και καθορίζεται περιφέρεια δικαιοδοσίας του τα νησιά Κάρπαθος και Κάσος και οι παρακείμενες σ’ αυτά νησίδες, καταργουμένου του Λιμενικού Σταθμού Καρπάθου, του οποίου η λειτουργία παύει από την έναρξη λειτουργίας του παραπάνω Υπολιμεναρχείου. Με το άρθρο μόνο Π.Δ. 470/31 Οκτ –13 Νοεμ. 1991 (ΦΕΚ Α΄ 172), ορίστηκε ότι: Ως περιφέρεια δικαιοδοσίας του Υπολιμεναρχείου Καρπάθου καθορίζονται τα νησιά Κάρπαθος, Κάσος, οι παρακείμενες σ’ αυτά νησίδες καθώς και οι βραχονησίδες. Σοφρένα, Καμηλονήσι, Ουντανήσια και Στακίδα. Άρθρ.2.-(Τροποποιείται η περίπτ. στ΄ παρ. 2 άρθρ. 1 Β.Δ. 215/1973, ανωτ. σελ. 79).